cyanic-selkie/wikianc huggingface dataset:
Von Miller
High school
Von B'Vsean Miller Jr. gikk på DeSoto High School i DeSoto i Texas, hvor han spilte for DeSoto Eagles og drev med friidrett. Som junior hadde han 37 taklinger, 14 taklinger for tap, 7 sacks og 12 quarterback hurries. Som senior ble han utpekt til District 8-5A Defensive MVP etter 76 taklinger, 14 taklinger for tap og seks sacks. Han spilte med sin fremtidige lagkamerat for Aggies, Cyrus Gray.
Pombia Safari Park
Pombia Safari Park er en safaripark, dyrehage og fornøyelsespark i Pombia, Italia, som ble grunnlagt av Angelo Lombardi i 1976. Den strekker seg over et område på 400,000 kvadratmeter.
Von Miller
High school
I friidrett konkurrerte Miller i 110 meter hekk (PR på 14,38 s), tresteg (PR på 12,65 m) og spydkast (PR på 37,24 m).
Gedser
Gedsers historie
Gedser ble som den øvrige delen av Sydfalster, rammet av en voldsom stormflod høsten 1872. Stormen oversvømmet stort sett det meste av området og skylte avgårde hus, dyr og mennesker. Mange skip havarerte og strandet langs østkysten av Falster. Man vet med sikkerhet at 28 mennesker omkom ved den anledningen. På kirkegården i Gedesby står en minnestein over mange av de omkomne. Som en følge av dette bygde man en 16 kilometer langt dike langs Marielyst Strand for å beskytte seg mot Østersjøen.
I 1884 fikk finansmannen C.F. Tietgen tillatelse til å føre opp et jernbaneanlegg og en trafikkhavn i Gedser, og to år etter stod det hele ferdig. I 1903 ble det etablert fergeforbindelse til Warnemünde og en ny stasjonsbygning ble innviet i Gedser samme år. Da man fryktet militære angrep fra Tyskland, ble stasjonen utstyrt med tårn og skyteluker vendt mot syd. I perioden 1951–1963 var det fergeforbindelse til jernbanestasjonen Großenbrode Kai ved Femernsund. Fra Großenbrode var det videre togforbindelse til Hamburg, og Gedser hadde på den måten gode trafikale forbindelser nordover til København og mot syd til Sentral-Europa.
Von Miller
High school
Han ble beskrevet som en 4-stjerners rekrutt av Rivals.com og var rabgert sin #15 blant weakside defensive ends i landet i 2007. Han valgte A&M over tilbud fra Florida, Ole Miss, Oklahoma og Texas Tech.
College
Miller gikk på Texas A&M University, hvor han spilte for Texas A&M Aggies fra 2007 til 2010. Som en freshman defensive end i 2007 ble han utpekt til Freshman All-Big 12 av The Sporting News etter 22 taklinger, inkludert 10 solo. Han hadde to sacks, fire taklinger for tap og forårsaket en fumble. Han spilte i et 4-2-5 forsvar. Han veide 100 kg som freshman.
Som sophomore i 2008 spilte Miller weakside linebacker i Joe Kines' 4–3 forsvar. Han spilte i alle 12 kampene og rakkte opp 44 taklinger, inkludert 25 solotaklinger, og ledet laget med 3,5 sacks. Han hadde 7,5 taklinger for tap, forårsaket to fumbles og plukket opp to fumbles. Rollen hans var fokusert på pass coverage istedenfor å rushe quarterbacken, så han fikk ikke muligheten til å vise frem sitt talent som en pass-rusher. I de syv siste Big 12-kampene hadde han kun åtte taklinger.
I 2009 spilte Miller i en posisjon som kombinerte elementer fra defensive end og linebacker-posisjonene, som gjorde det mulig for ham å få vist frem sitt pass rush. Han hadde en solid sesong med Aggies, og ledet i landet med 17 sacks og var nummer fire i landet med 21 taklinger for tap. Von Miller ble utnevnt til All Big-12 førstelag som defensive end og All-American førstelag av Sporting News og Sports Illustrated. Han ble den første Aggie-spilleren til å bli utvalgt til All-American førstelag siden Jason Webster i 1999. Daværende defensive coordinator for Aggies Joe Kines sammenlignet Miller med Derrick Thomas. Miller responderte med å studere filmer av Thomas for å gjøre seg kjent med hans spillestil.
I 2010 begynte Miller å spille som 3–4 outside linebacker under Tim DeRuyters forsvar. Han pådro seg en ankelskade tidlig i sesongen som plaget ham gjennom de seks første kampene. Han hadde 10,5 sacks og 17,5 taklinger for tap. Han ble igjen utvalgt til All-Big 12 førstelag og vant Butkus Award som landets beste linebacker. Han ble også enstemmig valgt til All-American førstelag. Han ble valgt til All-American førstelag av Walter Camp, Scout.com, Pro Football Weekly, ESPN.com og Associated Press. Miller ble uteksaminert med en grad i poultry science, og avler kyllinger på fritiden.
Profesjonell karriere
Det var forventet at Miller kom til å bli plukket opp i andre runde av NFL Draft i 2010 dersom han hadde valgt å stå over sitt siste år i college. I NFL Draft i 2011 ble han sett på som en av de beste outside linebackerne i et 3–4 forsvar av eksperter og speidere i NFL, og det var forventet at han ble valgt som en av de fem første spillerne i draftet. Under Senior Bowl i 2011 ble Miller utpekt til Defensive MVP. Blant linebackere under NFL Combine i 2011 var Miller rangert #2 på 40-yard dash, #3 i vertikalt hopp, #1 i stille lengde, #3 i 20-yard shuttle, delt #1 i 3-cone drill, og #1 i 60-yard shuttle. Han satte en NFL Combine-rekord på 60-yard shuttle med 11,15 sekunder. Under Texas A&M Pro Day i mars 2011 løp Miller 40-yard dash på 4,49.
I mars 2011 ble Miller valgt til å representere de beste nykommerne i forhandlinger med NFL Labor Union. Tidligere running back i NFL LaDainian Tomlinson overtalte ham til å delta i søksmålet. Under Texas A&M Pro Day var det en av speiderne som sammenlignet ham med Hall of Famer Derrick Thomas, mens Bengals' defensive coordinator Mike Zimmer sammenlignet ham med Cardinals' linebacker Joey Porter. NFL Networks Mike Mayock, som rangerte miller som den nest beste spilleren i draftet, sa at Miller minte ham om en mindre versjon av DeMarcus Ware. Millers daværende personlige trener Dan Brandenburg, som også jobbet med Clay Matthews III og Sean Weatherspoon, sa at Miller var den beste atleten av de tre.
Denver Broncos
Miller ble draftet av Denver Broncos som nummer to i NFL Draft i 2011. Han var den tidligst valgte linebackeren siden LaVar Arrington ble plukket opp som nummer to i 2000 av Washington Redskins. Han ble også Aggies' høyeste draft pick siden Quentin Coryatt, som ble valgt som nummer to i 1992. Valget om å plukke opp Miller overrasket noen eksperter. Denver var på vei til å bytte fra et 3–4 forsvar til et 4–3, som virket kontraintuitivt til Millers styrker. Tidligere quarterback for Broncos John Elway, som også er lagets executive vice president, beskrev Miller som «a type of guy that comes around every 10 years». Den 28. juli 2011 signerte Miller kontrakt. Han bruker #58 til ære for Pro Football Hall of Fame linebacker Derrick Thomas.
2011-sesongen
Miller ble utpekt til AFC Defensive Player of the Week for sine prestasjoner i kampen mot New York Jets i uke 11. Broncos nådde sluttspillet og møtte Pittsburgh Steelers i wildcard-runden. I sin første sluttspillkamp hadde Miller tre solotaklinger og en quarterback hit mens Broncos vant 29–23 på overtid. I divisjonsrunden mot New England Patriots hadde han to quarterback hits da Denver tapte 45–10.
Miller ble utvalgt til Pro Bowl 2012 og ble utpekt til AP Defensive Rookie of the Year. I løpet av 907 snaps i sesongen hadde Miller 11,5 sacks, 19 quarterback hits og 29 quarterback hurries. Han ble bøtelagt tre ganger i løpet av sesongen.
2012-sesongen
Miller fikk en god start på sin andre sesong med ti sacks i de ni første kampene. I samme periode hadde han 30 quarterback hurries, som var mer enn han hadde hatt i hele 2011-sesongen. Takket være den solide starten ble han sett på som en kandidat for ligaens MVP-tittel. Den 16. november fikk han en bot på $21 000 for en takling på Carolina Panthers' quarterback Cam Newton i uke 10. Han ble utpekt til AFC Defensive Player of the Week for andre gang i sin karriere etter å ha tre sacks og forårsaket to fumbles i en kamp mot San Diego Chargers uken derpå. Han ble også utpekt til AFC Defensive Player of the Month for november. Den 26. desember 2012 ble han utpekt til startende outside linebacker for AFC i Pro Bowl 2013. Miller avsluttet sesongen som #3 i sacks med 18,5, og slo dermed Denver Broncos' lagrekord på 17 som tilhørte Elvis Dumervil. Han var også nummer to i avstemningen for Defensive Player of the Year og ble utpekt til All-Pro førstelag. I divisjonsrunden av sluttspillet hadde Miller ni taklinger og to quarterback hits da Denver tapte 38–25 på dobbel overtid mot Baltimore Ravens.
I 2012 inngikk Miller en avtale med Ubisoft, utviklerne av videospillet The Hip Hop Dance Experience om å lage hans egne dans for feiring etter en sack som het «The DeSoto Shuffle» og var inspirert av spillet. Hver gang han utførte dansen i en kamp donerte Ubisoft til Von'S vision, en stiftelse som tilbyr briller og øyebehandling til underpriviligerte barn og unge.
2013-sesongen
Før 2013-sesongen ble Miller rangert som #9 på NFL Networks NFL Top 100 Players of 2013, som stemmes på av spillere i ligaen.
I juli 2013 rapporterte ESPN at Miller kom til å bli suspendert i fire kamper for brudd på ligaens regler. Han selv tweetet at han ikke hadde brutt noen regler. I august 2013 tapte han anken og ble suspendert i seks kamper. Utestengelsen kom fra at NFL hadde funnet ut at han hadde prøvd å jukse på en dopingprøve. Den første kampen i sesongen han kunne spille i kom 20. oktober 2013 mot Indianapolis Colts. I et nederlag mot New England Patriots 24. november plukket han opp en fumble fra Stevan Ridley og returnerte den 60 yards for en touchdown. Det var hans andre touchdown i NFL. Han spilte relativt bra da han kom tilbake fra suspensjonen, men sesongen ble avsluttet tidlig etter at han revnet et korsbånd den 22. desember 2013 da Broncos slo Houston Texans. Uten Miller nådde Broncos Super Bowl XLVIII, hvor de tapte 43–8 mot Seattle Seahawks.
2014-sesongen
Etter fjorårets skade var Miller ute etter å forbedre seg i sin fjerde sesong med Broncos. Han gjorde nettopp det med 14 sacks, 59 taklinger og en fumble forårsaket. I divisjonsrunden av sluttspillet, mot Indianapolis Colts, hadde han seks taklinger og et quarterback hit da Broncos tapte 24–13.
2015-sesongen
Den 17. september 2015 ble Miller den tredje kjappeste spilleren i NFLs historie til å nå 50 sacks (58 kamper). De eneste som var kjappere enn ham var Reggie White (40) og Derrick Thomas (54). I løpet av seriespillet sanket Miller 11 sacks, 35 taklinger, 32 quarterback hits, en forsvart pasning, og fire fumbles forårsaket.
I divisjonsrunden av sluttspillet mot Pittsburgh Steelers hadde han to taklinger mens Denver vant 23–16. I AFC Championship-kampen mot New England Patriots hadde Miller 2,5 sacks mot Tom Brady, som var en ny Broncos-rekord for en kamp i sluttspillet, og hadde også en interception i kampens andre kvarter.
I Super Bowl 50, mot favorittene Carolina Panthers som hadde ligaens høyest rangerte angrep, vant Broncos 24–10. I det første kvarteret, på en 3rd-and-10 fra 15-yard linjen, slo Miller ballen ut av Panthers' quarterback Cam Newtons hender under en sack, og defensive end Malik Jackson plukket ballen opp i målsonen for en touchdown som gav Broncos en 10–0 ledelse. Dette var den første gang en fumble hadde blitt returnert for en touchdown i et Super Bowl siden Super Bowl XXVIII. Med 4:51 av kampen og en ledelse på 16–10 for Broncos forårsaket Miller igjen en fumble på Newton, som satte en stopper på det som kunne vært et kampvinnende drive for Panthers. Broncos' angrep scoret en touchdown som sikret seieren. I kampen hadde Miller seks taklinger, 2,5 sacks, forårsakte to fumbles og to quarterback hurries, og ble utpekt til Super Bowl MVP.
Miller was named to his fourth Pro Bowl, earned his second First-team All-Pro, and was ranked 15th by his fellow players on the NFL Top 100 Players of 2016.
2016-sesongen
Den 1. mars 2016 plasserte Broncos en franchise tag på Miller. Den 15. juli signerte Miller en 6-årig avtale verdt $114,5 millioner med $70 millioner garantert med Broncos. Han ble den best betalte forsvarsspilleren i NFLs historie, med den høyest garanterte lønnen.
Miller avsluttet seriespillet i 2016 med 13,5 sacks og 24 quarterback hits. Han hadde ingen sacks i sesongens fire siste kamper, som var den lengste perioden uten en sack i hans karriere. Han nådde sitt femte Pro Bowl i sin karriere og tredje på rad, sitt tredje All-Pro førstelag, og ble rangert som nummer to på NFL Top 100 Players of 2017, høyest av alle forsvarsspillerne.
2017-sesongen
Den 19. desember 2017 ble Miller utpekt til sitt sjette Pro Bowl. Etter kampen ble han utpekt til Defensive MVP. 2017-sesongen var hans fjerde på rad med minst ti sacks. Han ble rangert som #9 på NFL Top 100 Players of 2018.
2018-sesongen
Miller hadde sin 100. sack (inkludert sluttspill) i 2018-sesongen, og ble den femte kjappeste spilleren i NFLs historie til å nå milepælen. Han ble valgt til startende outside linebacker i Pro Bowl 2019, hans syvende Pro Bowl og femte på rad.
2019-sesongen
I uke 4 mot Jacksonville Jaguars hadde Miller to sacks på Gardner Minshew, men Broncos tapte kampen 26–24. Millers andre sack i kampen var hans 100. i seriespillet. Han ble utvalgt til sitt åttende Pro Bowl totalt og sjette på rad.
2020-sesongen
Under en treningsøkt 8. september 2020 pådro Miller seg en skade beskrevet som en «freak injury near the ankle». Etter en MR-undersøkelse dagen derpå viste det seg at han hadde pådratt seg en peroneusskade, og han ble plassert på injured reserve.
2021-sesongen
I mars 2021 valgte Broncos å dra nytte av muligheten for en ekstra sesong i 2021, som var i Millers kontrakt. Kontrakten, som begynte på det siste året, garanterte $7 millioner av de $17,5 millionene som var lønnen hans for 2021. I hans første kamp tilbake etter å ha tilbrakt 2020-sesongen på benken med en skade hadde Von Miller to sacks på New York Giants' quarterback Daniel Jones.
Miller hadde 4,5 sacks og 7 taklinger over seks kamper før han forstuet ankelen under en Thursday Night Football-kamp mot Cleveland Browns den 2. oktober 2021, som skulle ende opp med å bli hans siste kamp for Denver.
Los Angeles Rams
Miller ble byttet til Los Angeles Rams mot et pick i andre og tredje runde i NFL Draft i 2022 den 1. november 2021. Da han ble byttet var Miller spilleren som hadde vært på Broncos lengst, og den eneste gjenværende spilleren utenom special teamere fra Denvers spillerstall i Super Bowl 50. I et følelsesladet intervju etter byttet sa Miller «I love Broncos Country. When I said 'Broncos for life,' I meant that. It was an honor and a privilege to play here.» Miller valgte å bruke trøyenummer 40 for Rams, samme nummeret som han brukte de han spilte for Texas A&M, med støtte fra Rams-legenden Elroy Hirsch.
Miller fikk sin debut for Rams i uke 10 under Monday Night Football hvor han hadde 3 taklinger i et 31–10 tap mot San Francisco 49ers. I uke 15 fikk Miller sin første sack for Rams mot Seattle Seahawks’ quarterback Russell Wilson. Han hadde sin beste kamp i uke 17 mot Baltimore Ravens hvor han hadde to sacks og fem taklinger da Rams vant 20–19. Samlet i sesongen hadde Miller 50 taklilnger, 9,5 sacks, en pasning forsvart og en fumble forårsaket i løpet av 15 kamper. Miller hjalp Rams til en 23–20 seier over Cincinnati Bengals i Super Bowl LVI. Han hadde 2 sacks i kampen. Han ble den andre spilleren noensinne til ha flere Super Bowls med 2 eller flere sacks, etter New York Giants’ Justin Tuck. Han tangerte også Charles Haleys rekord for flest sacks i Super Bowl i en karriere med 4,5.
Buffalo Bills
Den 25. juli 2023 ble Miller plassert på Aktiv/PUP-listen.
Lagrekorder med Broncos
Da han forlot laget i holdt Miller fem av Denver Broncos' rekorder for sacks, inkludert:
Privatliv
Miller ble født i Dallas i Texas til Von og Gloria Miller. Foreldrene, som begge var idrettsutøvere i high school og college, eier et elektrikerselskap. Han har en lillebror, Vinsynzie "Vins". Med en grad i poultry science fra Texas A&M driver Miller sin egen gård hvor han driver med kyllingoppdrett. I august 2013 ble Miller arrestert for ikke å ha meldt seg for et trafikklovbrudd. I september 2013 fikk han bot for å ha kjørt over fartsgrensen uten førerkort i Arapahoe County i Colorado. I april 2018, under en fisketur med guide utenfor Florida skal Miller ha fanget en hammerhai. I april 2020 ble Miller diagnostisert med COVID-19, men var friskmeldt måneden etter.
Von's Vision
I 2012 stiftet Miller Von's Vision, med det formål å tilby synsundersøkelser og briller til unge i Denver-området. Von's Vision arrangerer Von's Vision Days flere ganger i løpet av året hvor det tilbys gratis undersøkelser og briller til barn. Organisasjonen arrangerer to arrangementer for barn i Denver-området: Von's Vision Day og Von Miller's Back to School Vision Day. Von's Vision Day varer over to dager. Stiftelsen har avtaler med nasjonale og regionale brilleutsalg og tilbyr for å tilby briller til barn fra familier med lave inntekter i Denver. På den første dagen får barn gratis undersøkelser og, dersom det er nødvendig, en grundigere undersøkelse og muligheten til å plukke opp briller på en senere dato. Etter at brillene har blitt laget arrangerer Miller en fest hvor barna får prøve brillene sine for første gang.
I populærkultur
Miller ble referert til i South Park-episoden «Oh, Jeez» i seriens 20. sesong når Gerald Broflovski blir sendt til Danmark under navnet «Ambassador Von Miller»; dette er en av seriens mange referenser til Broncos da mange av karakterene i serien er tilhengere av laget.
Den 8. mars 2016 ble Miller annonsert som en av kjendisene i den 22. sesongen av den amerikanske versjonen av Skal vi danse, Dancing with the Stars. Hans partner var den profesjonelle danseren Witney Carson. Miller og Carson ble eliminert den 2. mai 2016, på en åttende plass.
Under en episode av kjendisutgaven av Wheel of Fortune som ble sendt 30. januar 2022 (samme dag som Miller og Rams spilte i NFC Championship Game) vant Miller minstepremien på $30 000 til veldedigheten sin Von's Vision.
Liste over olympiske medaljevinnere i kombinert
Kombinert har vært en olympisk øvelse siden de første vinterlekene i Chamonix 1924. Øvelsen bestod av tre hoppomganger, derav to tellende, og et langrenn på 18 km. I 1956 ble langrennet redusert til 15 km. I 1988 ble Gunder-metoden tatt i bruk, der startintervallene i langrennet bestemmes ut fra resultatet fra hopprennet. I 1994 ble antall hoppomganger redusert fra tre til to.
Fra og med vinter-OL 1988 er det blitt arrangert lagkonkurranse, og i Salt Lake City 2002 og 2006 i Torino ble det arrangert en sprintøvelse som besto av ett hopp i stor bakke etterfulgt av et langrenn over 7,5 kilometer. Fra 2010 består begge de individuelle øvelsene av ett hopp og 10 km langrenn, forskjellen ligger i bakkestørrelsen.
Kjærranåsen
Kjærranåsen er en ås i Horten kommune, Vestfold. Med sine 157,7 moh. er den det høyeste punktet i kommunen.
Tyler Edtmayer
Han representerte Tyskland under Sommer-OL 2020 i Tokyo, hvor han ble nummer 15 i park.
IBAMA
IBAMA -Instituto Brasileiro do Meio Ambiente e dos Recursos Naturais Renováveis
IBAMA er en brasiliansk miljøvernmyndighet. IBAMA arbeider for å forhindre den grove ulovlige hogsten som foregår i regnskogen i Amazonas. IBAMA har store problemer med bestikkelse av tjenestemenn, og den stadig hardere kampen mot ulovlig tømmerdrift.
Elen Andersdatter Spein
Elen Andersdatter Spein (født 1802, død 2. juni 1871 i Skjervøy) deltok i «Kautokeino-opprøret» i november 1852.
Spein ble 14. februar 1854 dømt av Høyesterett til livsvarig straffarbeid. Hun var enke etter John Aslaksen Sara. Datteren Marith Johnsdatter Sara ble også dømt til livsvarig straffarbeid. Hun ble benådet i 1864.
Toni Rimrod
Toni Rimrod (født 22. januar 1948) er en tysk volleyballspiller.
Han representerte Vest-Tyskland under Sommer-OL 1972 i München, hvor han ble nummer 9.
Grünfeld (sjakkåpning)
Grünfeld eller Grünfeldindisk er en sjakkåpning som er definert av åpningstrekkene
Country: Angstens høst
Country: Angstens høst (originaltittel: Country) er en amerikansk dramafilm fra 1984 regissert av Richard Pearce. Filmen handler om en amerikansk bondefamilie som må gjennomgå store prøvelser når økonomien svikter og storsamfunnet er lite villig til å hjelpe. De ledende rollene spilles av Jessica Lange, Sam Shepard, Wilford Brimley og Matt Clark. Filmen tar opp en problemstilling som var aktuell hos mange amerikanske bønder midt på 1980-tallet og den kan delvis sees som et tidsaktuelt angrep på den amerikanske jordbrukspolitikken under Ronald Reagan.
Grünfeld (sjakkåpning)
Grunfeld er en hypermoderne åpning, og er regnet som enda mer aggressiv enn kongeindisk. Den er oppkalt etter den østerrikske spilleren Ernst Grünfeld som begynte å spille dette på 1920-tallet. Åpningen har blitt spilt av mange stormestere, inkludert Vassilij Smyslov, Viktor Kortsjnoj, Bobby Fischer og Garri Kasparov.
Country: Angstens høst
Handling
Gården som familien Ivy bor på, har vært i slekten gjennom generasjoner. Men når økonomien svikter, og upersonlige byråkrater samt uberegnelig vær sammensverger seg mot familien blir deres samhold satt på en hard prøve. Det viser seg at kvinnen i familien er den sterkeste. Hun klarer å holde familien samlet når alt ser ut til å falle fra hverandre.
Grünfeld (sjakkåpning)
Prinsipper og varianter
Åpningen er regnet som «hypermoderne» fordi svart tillater hvit å bygge opp et stort sentrum av bønder tidlig i spillet for så å satse på å bryte den ned. Dette illustreres klarest i avbyttevarianten 4.cxd5 Sxd5 5.e4 Sxc3 6.bxc3. Svart vil nå spille på å angripe i sentrum med trekk som ...Lg7 og ...c5, og ofte ...Sc6 og ...Da5. Hvit forsøker å bruke terrengfordelen til å sette i gang et angrep mot den svarte kongen. Den klassiske, mest solide varianten for hvit er å sette en løper på c4 og springer på e2. Senere har også springerutvikling til f3 vært regnet som fullt likeverdig til tross for at ...Lg4 binder springeren. En annen nyere plan involverer Le3, Dd2 og Tc1 eller Td1 for å forsterke det hvite sentrum, få det hvite tårn vekk fra a1-h8 diagonalen og forberede et d4-d5 fremstøt. Dette blir best taklet med ...Da5 og ...cxd4 for svart. Han håper da å komme inn i et sluttspill der han har mer aktive brikker, og kan bryte ned sentrum med ...f5 senere.
Country: Angstens høst
Handling
Filmen tar opp en problemstilling som var aktuell hos mange amerikanske bønder på 1980-tallet.
Operasjon Avonmouth
Operasjon Avonmouth var under Vinterkrigen en britisk-fransk plan for bistand til Finland med utgangspunkt i landgang i Narvik. Styrkene skulle gå i land i Narvik, sikre Ofotbanen/Malmbanan og etablere seg i Nord-Sverige som grunnlag for å støtte Finland. Styrkene skulle unngå kamp med norsk og svensk forsvar, men skulle heller ikke la seg skremme av motstand. Bare «besluttsom» motstand skulle avholde dem fra å gå i land og de skulle kreve fritt leide til Luleå. De første båtene ble sendt nordover 12. mars, 13. mars inngikk Finland våpenhvile og operasjonen ble avblåst. To divisjoner tiltenkt Finland ble i stedet overført til Frankrike. Fifth Scots Guards som drev skitrening i Frankrike, ble oppløst.
Country: Angstens høst
Popularitet og økonomi
Country ble ingen stor publikumsuksess i USA, hvor den bare spilte inn $9,6 millioner. Dette plasserte den på en 82-plass over de mest innbringende filmene i 1984.
Operasjon Avonmouth
Et viktig motiv for operasjonen var kontroll over malmfeltene i Sverige og utskipningshavnen i Narvik. Ifølge Tamelander og Zetterling var hjelp til Finland i realiteten bare et påskudd for å ta kontroll over Narvik og de svenske malmfeltene. Malmbanan var den sikreste måten å overføre styrkene til Finland. De allierte håpet at hjelp til Finland ville gjøre ekspedisjonen politisk akseptabel i Norge og Sverige.
Country: Angstens høst
Popularitet og økonomi
Produksjonskostnadene var på ca $10 millioner.
Operasjon Avonmouth
Operasjon Stratford
Operasjon Stratford var en operasjon planlagt for å støtte operasjon Avonmouth. Fem britiske brigader skulle gå i land ved Trondheim, Bergen og Stavanger. Bergen og Trondheim skulle brukes som baser. Sola flyplass, som er nærmest Scapa Flow, skulle kunne ødelegges i tilfelle tysk svar på allierte operasjoner i Norge.
Country: Angstens høst
Anmelderne
Den fikk gode kritikker, noe som gjenspeiles i at den har fått 100 % hos Rotten Tomatoes. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 3 av 4 stjerner.
Operasjon Avonmouth
Operasjon Plymouth
Operasjon Plytmouth var en operasjon planlagt for å støtte operasjon Avonmouth. Planen var at en styrke skulle gå inn i Sverige via Trondheim og Trøndelag i tilfelle et tysk angrep mot Sør-Sverige.
Country: Angstens høst
Anmelderne
De norske anmelderne var også forholdsvis positive. VG og Arbeiderbladet gav den terningkast fem, Dagbladet fire og Aftenposten tre.
Priser
Jessica Lange ble nominert både til en Oscar- og en Golden Globe-pris i kategorien beste kvinnelige hovedrolle.
Fantasi i c-moll for piano, kor og orkester
«Fantasi i c-moll for klaver, kor og orkester», op. 80 (tysk: «Fantasie c-Moll für Klavier, Chor und Orchester») (undertittel: «Korfantasi»/«Chorfantasie») er et musikkverk av Ludwig van Beethoven uroppført under en stor konsert i Wien 22. desember 1808. «Korfantasi» blir gjerne kalt «Den lille niende», som følge av likheten med den senere niende symfoni, og tonesettingen i fjerde sats av Schillers dikt Ode til gleden. Christoph Kuffners tekst til Beethovens melodi understreker musikkens og ordets evne til å skape kjærlighet og fred.
Konserten 22. desember 1808 i Theater an der Wien
«Korfantasi» ble uroppført 22. desember 1808 i Theater an der Wien, med Beethoven selv som klaversolist. Konsertens første del var symfoni nr 6. «Pastorale» (opus 68), arien «Ah! Perfido» (opus 65), gloria fra messe i C-dur (opus 86) og pianokonsert nr. 4 i G-dur (opus 58). Etter pausen kom symfoni nr. 5 (opus 67), sanctus fra messe i C-dur (opus 86) og endelig «Korfantasi» (opus 80). Før korfantasien improviserte under konserten Beethoven en lengre klaverfantasi som siden ikke ble en del av det trykte partituret. Den klaverintroduksjon som man nå kjenner som innledningen til verket forelå først i 1809.
Konserten var en uroppførelse av samtlige av verkene i programmet, bortsett fra konsertarien «Ah! Perfido». Arien og pianokonsert nr. 4 var de eneste av verkene som på dette tidspunkt var publisert. Konserten var etter sitt innhold en av de mest bemerkelsesverdige i komponistens liv.
Konserten ble gjennomført etter meget få prøver. Beethoven spilte virtuost og la inn en rekke variasjoner som senere ble utelatt i det trykte partituret. Med «Korfantasi» gikk det imidlertid dårligere. Konserten hadde vart i fire timer og musikerne må ha vært utslitte. Ett sted gikk det så galt at Beethoven reiste seg og skjente på musikerne, som måtte starte på nytt. Verket ble utgitt første gang i 1811 av forlaget Breitkopf & Härtel i Leipzig.
«Den lille niende»
Verket inneholder variasjoner over et tema som opprinnelig fremkommer hos Beethoven i sangen «Gegenliebe» (1794-95). «Gegenliebe» er verknummer 118 i Georg Kinskys oversikt over Beethovens verker uten opusnummer (Werke ohne Opusnummer – WoO). Temaet skulle senere gå igjen i Beethovens tonesetting av Friedrich Schillers dikt Ode til gleden i den niende symfonien som kom i 1924. Korfantasien og den niende symfoni er sammenliknet nedenfor.
Tekst
Den østerrikske embetsmann og forfatter Christoph Kuffner fikk i oppdrag å lage teksten til Beethovens musikk. Teksten fremgår ikke i oversiktene over Kuffners verker, men i 1852 opplyste Beethovens elev Carl Czerny at Kuffner var forfatteren. Nyere forskning har bekreftet dette, ved gjenfinningen av en anonym anmeldelse i Annalen der Literatur und Kunst in dem Oesterriechischen kaiserthume, Intelligenzblatt februar-heftet 1809, der det også fremgår at Kuffner var forfatteren. Kuffners tekst understreker musikkens og ordets evne til å bringe kjærlighet og fred.
Urjupinsk
Urjupinsk (russisk: Урю́пинск) er en by i Volgograd oblast i Russland. Den ligger ved elva Khopjor, rundt 300 km nordvest for Volgograd.
Historie
Bosetningen ble grunnlagt under navnet Urjupin på 1300- og tidlig 1400-tall, som en grenseutpost for Fyrstedømmet Rjazan, og befolket av donkosakker.
Navnet ble endret til Urjupinsk samtidig med at byen fikk innvilget bystatus i 1929.
Demografi
Befolkningsutvikling: ! År || Folketall || Kilde
Økonomi og industri
Urjupinsk er et industrielt senter med en konsentrasjon innen tungindustri som jordbruksmaskiner (innhøstingsmaskiner), lasteutstyr (det ligger en stor kranfabrikk her) og en papirfabrikk. Byen har også virksomheter innen lettindustri som tekstiler, sko og møbler.
Byen er sentrum i et stort område for geitehold og produksjon av geitelær. På grunn av det milde sørlige klimaet er region velegnet til jordbruk, og det er mange fabrikker for bearbeiding av jordbruksprodukter i området, hovedsakelig spesialisert innen produksjon av kjøttvarer, matolje og smør.
1 Squadron RAAF
1 Squadron RAAF (engelsk: No. 1 Squadron) er en flyskvadron i det australsk flyvåpenet RAAF. Skvadronen flyr F/A-18F Super Hornet-fly fra hjembasen RAAF Amberley, og ble opprettet som den første komplette avdelingen av Australian Flying Corps (AFC) 1. januar 1916 ved Point Cook i Victoria. Under resten av første verdenskrig tjenestegjorde skvadronen i Sinai og Palestinafelttoget. I løpet av mesteparten av krigen ble den referert til som 67 Squadron RFC for å skille den fra den britiske 1 Squadron RFC. Imidlertid nektet australierne å følge denne navnepolitikken og fortsatte å kalle skvadronen No. 1 Squadron.
Skvadronen ble del av RAAF da det ble grunnlagt i 1921.
Andre verdenskrig
Etter utbruddet av andre verdenskrig var skvadronen utstyrt med Lockheed Hudson og utstasjonert til Malaya. To timer før den japanske invasjonen av Malaya oppdaget og angrep skvadronens fly japanske skip og senket transportskipet Awazisan Maru, en time før angrepet på Pearl Harbor. Skvadronen led store tap i Malayafelttoget og det senere felttoget i Nederlandsk Øst-India og ble trukket tilbake til Australia og oppløst i mars 1942. 1. desember 1943 ble skvadronen reetablert og fra mars 1944 begynte de operasjoner over Nederlandsk Øst-India fra hjembasen i Darwin. I januar 1945 fikk skvadronen Mosquito-fly og skiftet hjembase til Borneo frem til slutten av krigen. Skvadronen returnerte til Australia i desember 1945 og ble oppløst 7. august 1946.
Etterkrigstiden
23. februar 1948 ble skvadronen reetablert som en tyngre bombeflyskvadron med Avro Lincoln. Fra 1950 til 1958 var den stasjonert i Singapore og fløy oppdrag mot kommunistgerilijaen i Malaysia under Malayakrisa. Da skvadronen kom hjem til Australia i juli 1958 ble den utstyrt med Canberra jetbombefly.
I 2009 ble F-111-flyene byttet ut med F/A-18F Super Hornet-fly. Skvadronen var den første utenfor USA som var satt opp utelukkende med F/A-18 Superhornet.
Valget i Japan 2009
Statsministeren siden høsten 2008, liberaldemokratenes Taro Aso, vek dermed plassen for Yukio Hatoyama fra Det demokratiske parti. Den 16. september 2009 ble Hatoyama valgt til statsminister, som leder for en koalisjonsregjering av Det demokratiske parti, Det sosialdemokratiske parti og Folkets nye parti.
Verdenscupen i alpint 2015/16
Verdenscupen i alpint 2015/16 var den 50. sesongen av verdenscupen i alpint. Sesongen startet i Sölden 24.–25. oktober 2015, og ble avsluttet med finaler i St. Moritz 16.–20. mars 2016.
Fortum
Fortum Oyj er et finsk energiselskap med virksomhet i Norden, Baltikum, Polen, Russland og India. Fortum produserer og selger elektrisitet og varme, samt drifter og vedlikeholder kraftverk. Hovedproduktene er strøm, varme og damp. I tillegg omfatter virksomheten tjenester innen gjenvinning, avfallshåndtering samt løsninger for elbiler.
Den finske stat er majoritetseier i Fortum Oyj med en aksjepost på vel 50 prosent. Selskapet er ett av de 25 som inngår i Helsingforsbørsens OMX-indeks.
Fortum ble dannet i 1998 ved fusjon mellom elektrisitetsselskapet Imatran Voima Oy og det finske statsoljeselskapet Neste Oy. I 2005 ble oljevirksomheten igjen tatt ut av Fortum, og Neste Oil Oy ble (re)etablert. I tråd med EUs ambisjon og målene i Parisavtalen har Fortum som mål å være karbonnøytrale senest i 2050, og allerede i 2035 i deres europeiske virksomheter.
Energiproduksjon
Fortum produserer og selger elektrisitet og varme. Elektrisiteten selges til den nordiske elbørsen Nord Pool og ikke direkte til sluttkunder. Fortums ambisjon er at all strøm skal komme fra fornybare kilder. Per 2021 er Fortums energiproduksjon fordelt på fem energikilder: vannkraft, vindkraft, solkraft, kjernekraft samt kombinert varme- og kraftproduksjon.
Vannkraft
Vannkraft har alltid utgjort en av grunnpilarene i Fortums produksjon, og er den viktigste kilde til selskapets fornybare energiproduksjon. Fortum eier ca. 160 vannkraftverk i Sverige og Finland som til sammen har en produksjonskapasitet på omtrent 4 600 MW. Fortum møter ISO 14001 kravene for bevaring av miljøet, samt OHSAS 18001 kravene for helse og sikkerhet.
Vindkraft
Fortum satser på vind og investerer i vindkraftprosjekter. I Norge eier Fortum tre vindkraftparker, Nygårdsfjellet vindkraftpark i Narvik, Ånstadblådheia vindkraftpark i Sortland og Sørfjord vindpark. Fortum eier også vindkraftverk i Russland og deleide vindkraftverk i Sverige.
Kjernekraft
Fortum har produsert elektrisitet fra kjernekraft siden 1977. Selskapet eier kjernekraftverket Loviisa i Finland som dekker omtrent 10 % av landets energiproduksjon. Fortums kjernekraft omfatter også et deleierskap i Oskarhamns kjernekraftverk og Forsmarks kjernekraftverk i Sverige, og har i tillegg en eierandel i Industirns Kraft i Sverige som driver to reaktorer ved Olkiluoto kjernekraftverk. I 2013 inngikk Fortum en avtale med Rosatom og britiske Rolls-Royce om å utvikle kjernekraft. Selskapet tilbyr tjenester innen kjernekraftsikkerhet og avfallshåndtering i tillegg til systemtjenester ofr kjernekraftindustiren. Selskapet driver også forskning innen kjernekraftsikkerhet og som har egne patenter for å minimere kjerneavfall. Fortum deltar også i verdens største dekontamineringsoperasjon av radioaktive væsker ved Fukushima katastrofeopprydding.
Kombinert varme- og kraftproduksjon
Fortum produserer og selger varme i de nordiske og baltiske landene, i Russland og Polen og har 26 anlegg som kombinerer produksjon av varme (fjernvarme) og elektrisitet. I Norge driver Fortum Oslo Varme med utbygging og drift av fjernvarmenettet i Oslo og omegn. Varmen fra forbrenningen gjenvinnes til fjernvarme og kjøling.
Fortum Oslo Varme er i gang med et karbonfangstprosjekt for å fange CO2-en som slippes ut sammen med røyken fra avfallsforbrenningen. Fra februar til juni 2019 ble det gjennomført en test med et pilotanlegg for å undersøke anleggets spesifikke røykgass og for å fange CO2-en som slippes ut sammen med røyken fra avfallsforbrenningen. Testen ved Klemetsrudanlegget har vist at mer enn 90 % av CO2-en i røykgassen kan fanges - ca 400 000 tonn i året.
I september 2020 foreslo den norske regjeringen å realisere sitt fullskala karbonfangstprosjekt (CCS), og kalte det «Langskip» (inspirert av vikingenes karakteristiske skip). Prosjektet består av en fullstendig CCS-verdikjede, fra fangst av karbonet, til transport  og lagring under havbunnen, og inkluderer flere industrielle aktører.
Fortum Oslo Varme mottok et betinget tilbud på 3 milliarder kroner, forutsatt at prosjektet sikrer tilstrekkelig egenfinansiering av de resterende 3,8 milliarder, gjennom EU og/eller andre kilder.
Stortinget vil ta sin investeringsbeslutning høsten 2020, og avhengig av finansieringsgraden, og selskapets suksess med annen finansiering, kan fangstanlegget være klart mellom 2024 og 2027.
Virksomhet i Norge
Fortums virksomhet i Norge er organisert i Fortum Oslo Varme, Fortum Markets AS og Fortum Charge & Drive. Selskapet holder til på Skøyen i Oslo og på Grålum i Sarpsborg.
Hafslund
Fortum eide inntil 2017 34,1 prosent av aksjene i Hafslund ASA og var nest største eier i selskapet etter Oslo kommune. Våren 2017 inngikk de to største aksjonærene – Oslo kommune og Fortum – en avtale om oppkjøp av Hafslund, med en påfølgende restrukturering av konsernet:
Fortum Oslo Varme
Fortum Oslo Varme ble fram til 2022 eid 50 % av Fortum og Oslo kommune, da Fortum solgte seg ut. Selskapet driver med utbygging og drift av fjernvarme i Oslo og omegn. Selskapet er landets største fjernvarmeaktør og representerer om lag 36 prosent av all produsert fjernvarme i landet. Fortum Oslo Varmes energigjenvinningsanlegg på Klemetsrud brenner mer enn 400 000 tonn rest- og næringsavfall fra inn- og utland i året. Spillvarmen fra forbrenningen gjenvinnes til elektrisitet, fjernvarme og kjøling til bygninger i Oslo.
Røyken etter forbrenningen inneholder vanndamp og en del CO2. I dag renses røykgassen for dioksiner, tungmetaller, NOx og SoX. Gjennom CO2-fangstprosjektet jobber selskapet med å fange CO2-en som utgjør ca. 400 000 tonn CO2, tilsvarende utslippet fra 200 000 biler.
Fortum Markets AS
Virksomheten til Fortum Markets AS omfatter innkjøp av strøm og salg av strøm til husholdninger, kommuner, offentlige- og private bedrifter. Fortum er Norges 7. største strømselskap, med over 100 000 kunder.
Anders Pedersen Bær
Anders Pedersen Bær (født 16. juli 1825, død 12. november 1882) deltok i «Kautokeino-opprøret» i november 1852. Han ble 14. februar 1854 dømt av Høyesterett til livsvarig straffarbeid. Han ble benådet i 1863.
Norbygata (Oslo)
Norbygata (1–47, 12–62B) er en gate i Oslo mellom Vahls gate og Platous gate. Gaten er oppkalt etter slakteren Anders Norby (død i 1853), som anla den.
Anders Pedersen Bær
De håndskrevne tekster Anders Bær og medfangen Lars Hætta skrev på nordsamisk i Agershuus Slaveri ble i 1923 og 1926 publisert i norsk oversettelse av Just Qvigstad. På samisk ble de publisert 1958 av Knut Bergsland, 1982 av Thor Frette og 2019 av Nils Oskal, Johanna Johansen Ijäs og Ivar Bjørklund, under tittelen Muitalusat og på norsk Erindringer. Dette er de eldste tekster som talere av nordsamisk har skrevet ("giehtačállosat leat boarráseamos teavsttat maid davvisámegielagat leat čállán", Muitalusat, 2019, s 9) og beriker kunnskapen om hvordan livet i Guovdageaidnu med omgivelser (Alta, Kvænangen, Skjervøy, Enontekis, Muonio, Karesuando) var i tiden rundt 1840.
Fortum
Fortum Charge & Drive
Våren 2020 signerte Fortum en avtale om å selge majoriteten av sitt nettverk av offentlige ladestasjoner for elbiler, Fortum Recharge AS, til Infracapital, en del av M&G Plc. Fortum vil fortsatt ha fullt eierskap til digitaltjenestene for offentlig lading, i tillegg til hjemme- og destinasjonsladingstjenestene under merkevarene Charge & Drive og Plusurfing.
Norbygata (Oslo)
Norbygata nr. 1 er et teglstenshus oppført etter tegninger av Ole Falk Ebbell i 1867 og kalt Grønlands nye børneasyl. Bygningen huser nå en barnehage.
Anders Pedersen Bær
I 2013 reiste Kvænangen kommune en minnestein for Anders Pedersen Bær med følgende tekst: Anders Pedersen Bær (1825-1882)
Norbygata (Oslo)
I nummer 15 står et minnesmerke reist av gatens hus- og grunneiere i 1842 for Ole Gudmundsen (1796-1840). Gudmundsen arbeidet som tjener, var ugift og testamenterte sin eiendom til istandsettelse av gaten.
Anders Pedersen Bær
Deltok i Kautokeino-opprøret 1852 og fikk livsvarig fengsel. Benådet i 1863 og slo seg ned her på Antegieddi. I fengslet skrev han boken "Mu manavuođa muittalusat" - beretningen om sin oppvekst. "Vi ere Fattige og Rætferdige".
Fortum
Salg av nettselskapet Fortum Distribution AS
I 2003 overtok Fortum Distribution AS nettområdet til Østfold Energi, som bestod av omtrent 100 000 kunder i 13 av kommunene i Østfold. I 2014 vedtok Fortum å selge denne virksomheten til Hafslund Nett og avvikle Fortum Distribution AS.
Anders Pedersen Bær
Lei mielde Guovdageainnu stuimmiin 1852 ja dubmehalai eallinahkái giddegassii. Árpmihuvvui 1863 ja ásaiduvai dása Ántegieddái. Giddagasas son čálii girjji "Mu mánnávuođa muitalusat" - iežas bajásšaddama vásáhusaid birra.
"Mii leat geavit ja vanhurskásat"
Standard for næringsgruppering
Standard for næringsgruppering (forkortet SN) er en statistisk standard for næringsgruppering og er grunnlaget for koding av næring på foretak og bedrifter i Enhetsregisteret i Brønnøysundregistrene og i Statistisk sentralbyrås bedrifts- og foretaksregister.
Standarden er bygd opp med hovedgrupper og undergrupper. Næringskoden som benyttes i Enhetsregisteret i Brønnøysundregistrene tilsvarer SN-koden på laveste nivå. Standard for næringsgruppering er en av de viktigste standardene i økonomisk statistikk og brukes til sammenlikning og analysering av opplysninger over tid. Næringsgruppering brukes også i administrative rutiner.
Gyldig standard i Norge frem til 31. desember 2008 var SN2002. Fra 2008 overtok SN2007.
Hierarkisk inndeling
Ordet næring blir ofte brukt upresist, selv om det er navn på et at de hierarkiske nivåene i NACE-standarden.
Kirsten Andersdatter Spein
Kirsten Andersdatter Spein (født 11. januar 1815, død 29. august 1899) deltok i «Kautokeino-opprøret» i november 1852. Hun ble 14. februar 1854 dømt av Høyesterett til livsvarig straffarbeid. Hun ble benådet i 1864.
Ulf Tütken
Han representerte Vest-Tyskland under Sommer-OL 1972 i München, hvor han ble nummer 9.
Jana Lahodová
Jana Lahodová (født 4. juni 1957 i Hradec Králové, død 15. oktober 2010) var en tsjekkoslovakisk landhockeyspiller som deltok i de olympiske leker 1980 i Moskva. Lahodová vant olympisk sølvmedalje i landhockey under Sommer-OL 1980 i Moskva. Hun var med på det tsjekkoslovakiske damelaget som kom på andreplass landhockeyturneringen bakn Zimbabwe. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Tsjekkoslovakia vant tre kamper, en uavgjort og et tap, og med sju poeng ble de nummer to på tabellen ett poeng bak Zimbabwe. Lahodová spilte to kamper og scoret ett mål i OL-turneringen.
Andy Anderson
Andy Anderson (født 13. april 1996) er en canadisk rullebrettkjører.
Telemarkske nasjonale jegerkorps
Avdelingen gjennomgikk flere navneskifter; i 1834 ble navnet endret til Telemarkske nasjonale musketerkorps, i 1867 til Telemarkens bataljon og i 1889 til '''4. korps av Kristiansandske infanteribrigade'''.
Andy Anderson
Han representerte Canada under Sommer-OL 2020 i Tokyo, hvor han ble nummer 16 i park.
Trinn av meditasjon på madhyamaka
Trinn av meditasjon på madhyamaka (sanskrit: Bhāvanākrama; tibetansk: སྒོམ་རིམ་, Gomrim; wylie: sgom rim) er en viktig avhandling om buddhistisk meditasjon av den indiske madhyamakafilosofen Kamalaśīla. Avhandlingen består av tre tekster, og er grunnleggende i studiet og praktiseringen av samata og vipassanā i tibetansk buddhistisk tradisjon.
Oxford County (Maine)
Oxford County er et fylke i den amerikanske delstaten Maine. Det ligger i de vestlige delene av staten og det grenser mot Franklin County i nordøst, Androscoggin County i øst, Cumberland County i sørøst og mot York County i sør. Det har også grense mot delstaten New Hampshire i vest og mot Canada i nord.
Oxford Countys totale areal er 5,634 km² hvorav 252 km² er vann. I 2000 hadde fylket 54,755 innbyggere og administrasjonssenteret ligger i byen South Paris.
Fylket ble grunnlagt i 1805 som Oxford County, Massachusetts av land fra fylkene Cumberland og York County.
Pol-e Alam
Pol-e Alam er senter for provinsen Lowgar i Afghanistan. Det er mange butikker og hotell og bak sentrum bor folk i privathus. Byen ligger ca. en times kjøring fra Kabul. Det bor ca. 200 000 mennesker i Pol-e Alam.
U.S. Agency for Global Media
U.S. Agency for Global Media, tidligere Broadcasting Board of Governors (BBG), er et amerikansk føderalt organ som sørger for kringkastingstjenester i en rekke internasjonale markeder, herunder Voice of America og Radio Free Europe. Disse har vært oppfattet som propaganda, især under den kalde krigen, og det er forbudt ved lov for BBG å lage innhold rettet mot USAs egen befolkning.
Uwe Zitranski
Uwe Zitranski (født 7. august 1941) er en tysk volleyballspiller.
Han representerte Vest-Tyskland under Sommer-OL 1972 i München, hvor han ble nummer 9.
Herbern
Herbern er en liten øy, ca. 13 dekar, sørøst for Bygdøy i indre Oslofjord. Øya kalles også Store Herbern for å skille den fra Lille Herbern like ved. Øya er mindre enn 5 meter høy, og skilt fra Bygdøy med et meget grunt sund.
Store Herbern er i sin helhet vernet som Store Herbern naturreservat, med formål å bevare et tilnærmet urørt naturområde med stor variasjon i strandvegetasjon og flere sjeldne arter.
Feierkreft
Feierkreft er hudkreft på pungen hos feiere.
Kreften er framkalt av stoffer i soten. Sykdommen ble første gang beskrevet av den engelske kirurgen Percivall Pott (1714–1788) i 1775. Dette var første gang det ble beskrevet en sammenheng mellom en krefttype og påvirkning av kjemikalier, og mellom et spesifikt yrke og risiko for kreft.
Sykdommen var hovedsakelig et britisk fenomen. Eksempelvis hadde feiere i Tyskland tette klær som ga beskyttelse, som forhindret soten til akkumulere seg på den nedre overflaten av skrotum. I Storbritannia ble gutter sent opp i skorsteinspipene i kun underbukser og skjorte, og tidvis helt nakne. Behandling var kirurgi hvor sykt kjøtt ble skåret bort. Før bedøvelse var dette i seg selv en enkel prosess for kirurgen, men forskrekkelig og smertefullt for pasienten.
The Lying Game
The Lying Game er en amerikansk dramaserie for ungdom som gikk på ABC Family fra 2011 til 2013. Serien handler om to jenter, Emma og Sutton (Alexandra Chando), som er tvillinger. Emma trer inn i Suttons velstående liv mens Sutton leter etter deres biologiske foreldre.
I Norge har serien blitt sendt på FEM.
Handling
TV-serien følger Emma Becker, et godhjertet fosterbarn som får vite at hun har en identisk tvilling-søster som heter Sutton Mercer.
Sutton, i motsetning til Emma, ble adoptert av velstående foreldre og lever tilsynelatende et ideelt liv. Sutton forsøker å finne mulige ledetråder om den mystiske identiteten til deres biologiske foreldre, og sannheten om hvorfor de ble separert som barn i første omgang.
IBU-cupen
IBU-cupen (tidligere Europacupen i skiskyting) er en årlig sammenlagtturnering i skiskyting som arrangeres av International Biathlon Union (IBU). Europacupen i skiskyting ble arrangert første gang for kvinner sesongen 1982/83 og for herrer sesongen 1988/89. Navnet på cupen ble endret i 2008. IBU-cupen er nivået under verdenscupen i skiskyting.
Kvinnenes europacup fra 1982/83 til 1986/87 regnes som en del av verdenscupen, da den ikke var begrenset til europeere.
Organisering
Cupen består av mellom sju og ni stevner med to renn, tre renn ved avslutnings-stevnet. Totalt arrangeres mellom 17 og 21 renn per sesong.
Antall deltakere
Hver nasjon har minst to plasser i sprint- og normaldistanse-rennene. Hvor mange ekstra plasser hver nasjon har, avhenger av foregående års prestasjoner i Nasjonscupen.